פרנק דה בור

פרנציסקוס "פרנק" דה בור (בהולנדית: Franciscus "Frank" de Boer; נולד ב-15 במאי 1970 בהורן) הוא כדורגלן עבר הולנדי ששיחק בעמדת המגן, ומאמן כדורגל בהווה. פרנק הוא אחיו התאום של הכדורגלן רונאלד דה בור. דה בור החל את הקריירה שלו כמגן שמאלי באייאקס לפני שעבר לתפקיד הבלם, תפקיד אותו מילא במשך שנים רבות בנבחרת הלאומית של הולנד. במשך עשור בהן שיחק באייאקס, זכה דה בור עם הקבוצה בגביע אופ"א 1991/1992 ובליגת האלופות בעונת 1994/1995, בנוסף לחמש אליפויות הולנד ושני גביעים מקומיים. בינואר 1999, פרנק ואחיו התאום רונלד חתמו בברצלונה תמורת 22 מיליון אירו. בשנת 2000 סבל פרנק מכך שנמצא כי השתמש בחובר אסור בשם ננדרולון (אנ'), הוא הושעה, אך חזר לפעילות לאחר שערעור שהגיש התקבל ועונשו בוטל. לאחר חמש עונות עבר מברצלונה לגלאטסראיי הטורקית בקיץ 2003. בינואר 2004, חתם דה בור בגלאזגו ריינג'רס הסקוטית בה שיחק גם אחיו התאום רונאלד. הוא עזב את ריינג'רס באותה השנה יחד עם אחיו ועבר לשחק את שארית הקריירה שלו בקטר בקבוצת א-ריאן. באפריל 2006 הודיע דה בור על פרישה מכדורגל. דה בור נחשב למנהיג מלידה ושימש קפטן הנבחרת ההולנדית עד פרישתו אחרי יורו 2004. הוא נחשב למגן מוכשר, שמפצה על איטיותו בעבודה קשה ומרובה. דה בור שיחק לראשונה במדי נבחרת הולנד בספטמבר 1990 מול נבחרת איטליה. דה בור שותף ב-113 משחקים של הנבחרת, ובכך היה שיאן ההופעות של הנבחרת עד שאדווין ואן דר סאר שבר את השיא במונדיאל 2006. דה בור ייצג את הולנד במונדיאל 1994, במונדיאל 1998, ביורו 1992 וביורו 2000. דה בור זכור בשל שתי החמצות פנדלים במעמד חצי גמר יורו 2000 מול איטליה. לזכותו של דה בור זכור בישולו לדניס ברגקאמפ בדקה האחרונה של משחק רבע הגמר במונדיאל 1998 שהוביל את הולנד לנצח את ארגנטינה ולהעפיל לחצי הגמר. ב-29 במרץ 2003, במשחק ביתי נגד צ'כיה, הפך דה בור לכדורגלן ההולנדי הראשון שהגיע למאה הופעות במדים הלאומיים. הוא סיים את הקריירה הבינלאומית לאחר שפציעה אילצה אותו להתחלף במשחק רבע גמר יורו 2004 נגד שוודיה. עקב הפציעה פספס גם את שלב חצי הגמר בו הפסידה נבחרת הולנד לפורטוגל. דה בור הכריז על פרישתו מכדורגל באפריל 2006 אחרי שמיעט לשחק בקבוצת א-שמאל בקטר. במהלך מונדיאל 2010, היה דה בור עוזרו של מאמן נבחרת הולנד ברט ואן מרוויק יחד עם כדורגלן העבר פיליפ קוקו. הולנד הגיעה עד לגמר בו הפסידה לספרד בדקות הסיום של הארכה. החל משנת 2007 שימש דה בור כמאמן באייאקס ואחראי על מחלקת הנוער עד למינויו בדצמבר 2011 למאמן קבוצת הבוגרים. ב-6 בדצמבר 2010, לאחר התפטרותו של מרטין יול, מונה דה בור למאמן הקבוצה הבוגרת של אייאקס. המשחק הראשון אותי ניהל היהי במסגרת ליגת האלופות נד מילאן. אייאקס ניצחה 0–2 במשחק שהתקיים בסן סירו. בהמשך אותה העונה הוביל דה בור את אייאקס לאליפות הולנד. ב-27 באפריל 2014 זכה דה בור בתואר האליפות הרביעי שלו עם אייאקס, המאמן הראשון שהשיג זאת בליגה ההולנדית. יתר על כן, זה סימן את הפעם הראשונה שאייאקס זכתה אי פעם בארבעה תוארי אליפות ברצופית. דה בור זכה בשלב זה בסך הכל בתשע אליפויות הולנד עם אייאקס כשחקן וכמאמן, שיא כל הזמנים. עם זאת, עונת 2014/2015 הייתה חלשה ואייאקס סיימה במקום השני, 17 נקודות אחרי פ.ס.וו. איינדהובן. ב-11 במאי 2016 הודיע דה בור על התפטרותו מאימון אייאקס לאחר שהקבוצה שוב איבדה את תואר האליפות במשחק האחרון של העונה. ב-8 באוגוסט 2016 מונה למאמנה של אינטר במקומו של רוברטו מנצ'יני בחוזה לשלוש שנים. המשחק הראשון אותו ניהל היה הפסד 2:0 בחוץ מול קייבו ורונה ב-21 באוגוסט. לאחר המשחק ספג ביקורת רבה על כך ששיחק עם שלושה בלמים, דבר אותו מעולם לא עשה באייאקס. הקבוצה גילתה חוסר יציבות והתקשתה גם בליגה האירופית כאשר הפסידה במשחק הפתיחה 0–2 בבית להפועל באר שבע ו-3–1 לספרטה פראג. אינטר סיימה אחרונה בשלב הבתים עם שש נקודות בלבד. לאחר ארבעה הפסדים רצופים, דבר שדרדר את הקבוצה עד למקום ה-12 בסרייה א', פוטר דה בור ב-1 בנובמבר מתפקידו לאחר 85 ימים בלבד בהם היה בתפקיד. ב-26 ביוני 2017 מונה למאמנה של קריסטל פאלאס מהפרמיר ליג בחוזה לשלוש שנים. דה בור פוטר מתפקידו כעבור 10 שבועות בלבד כאשר פאלאס הפסידה בארבעת משחקי הליגה הראשונים שלהם מבלי לכבוש שער אחד - הקבוצה הראשונה מזה 93 שנים שפותחת עונה ללא שער לאחר ארבעה מחזורים. הוא עזב את המועדון לאחר שניהל אותה במשך 450 דקות בלבד, מה שהפך אותו למאמן שאימן קבוצה הכי מעט זמן בעידן הפרמייר ליג. (מבחינת מספר משחקים, לא מספר ימים). בהתייחסו לתפקידו של דה בור בקריסטל פאלאס, תיאר ז'וזה מוריניו את דה בור כ"מאמן הגרוע ביותר בתולדות הפרמייר ליג". ב-23 בדצמבר 2018 מונה למאמן אטלנטה יונייטד מליגת ה-MLS. בעונתו הראשונה זכתה הקבוצה גם בגביע הפתוח בארצות הברית וגם בגביע קמפונס, בעוד ב-MLS סיימה הקבוצה במקום השני במזרח. ב-24 ביולי 2020, לאחר שלושה הפסדים במסגרת MLS is Back Tournament, אטלנטה ודה בור סיכמו לסיים את התקשורת ביניהם. ב-23 בספטמבר 2020 מונה למאמנה של נבחרת הולנד במקומו של רונלד קומאן שעזב לטובת ברצלונה. דה בור חתם על חוזה עד 2022. ב-7 באוקטובר ערך בכורה כמאמן במשחק ידידות נגד מקסיקו, משחק שהסתיים בהפסד של הבנחרת ההולנדית 0–1. ב-29 ביוני 2021 פוטר דה בור אחרי הפסד הנבחרת 0–2 לנבחרת צ'כיה, בשלב שמינית הגמר בטורניר יורו 2020, אחרי שלב בתים מוצלח שכלל שלושה ניצחונות משלושה משחקים. דה בור נשוי ואב לשלוש בנות. אחת מעיניו נפגעה כאשר עבר טיפול קשתית העין השמאלית שלו נתקעה, כך שהאישון כבר לא מתרחב או מתכווץ, וכך נראה כאילו יש לו שתי עיניים בצבעים שונים. אליפות הולנד (5): 1989/1990, 1993/1994, 1994/1995, 1995/1996, 1997/1998. גביע הולנדי (2): 1992/1993, 1997/1998 מגן יוהאן קרויף (3): 1993, 1994, 1995. ליגת האלופות: 1994/1995. גביע אופ"א: 1991/1992. הסופר קאפ האירופי: 1995 הגביע הביניבשתי: 1995 אליפות ספרד: 1998/1999 גביע אמיר קטר: 2005 נבחרת הטורניר במונדיאל 1998 נבחרת הטורניר ביורו 2000 אליפות הולנד (4): 2010/1011, 2011/2012, 2012/2013, 2013/2014 מגן יוהאן קרויף: 2013 גביע קמפונס: 2019 גביע ארצות הברית הפתוחה: 2019 מאמן השנה בליגה ההולנדית: 2013, 2014 מדיה וקבצים בנושא פרנק דה בור בוויקישיתוף פרנק דה בור, ברשת החברתית אקס (טוויטר) פרנק דה בור, באתר Transfermarkt פרנק דה בור, באתר Soccerway פרנק דה בור, באתר BDFutbol פרנק דה בור, באתר WorldFootball.net פרנק דה בור, באתר National Football Teams פרנק דה בור, באתר FootballDatabase.eu פרופיל המאמן, באתר Transfermarkt סטטיסטיקה ונתונים, באתר Wereld van Oranje (בהולנדית) "De Boer takes on Uefa" (באנגלית בריטית). 2001-08-28. נבדק ב-2020-10-13. "De Boer to leave Rangers" (באנגלית בריטית). 2004-05-11. נבדק ב-2020-10-13. Dutch must keep their eye on the prize, say coaches, web.archive.org, ‏19 במרץ 2012 DPG Media Privacy Gate, myprivacy.dpgmedia.nl Frank de Boer - Interlands Nederlands elftal., www.voetbalstats.nl Denken aan, maar nog niet dromen over 1998 - WK 2010 - Sport - bndestem, web.archive.org, ‏1 ביולי 2010 [Update Ajax bevestigt vertrek De Boer], www.ajaxshowtime.com "De Boer replaces Mancini at Inter". BBC Sport (באנגלית בריטית). נבדק ב-2020-10-14. "Inter Milan sack De Boer after 85 days". BBC Sport (באנגלית בריטית). נבדק ב-2020-10-14. MacInnes, Paul (2017-06-26). "Crystal Palace will aim to play like Ajax, says Frank de Boer". The Guardian (באנגלית בריטית). ISSN 0261-3077. נבדק ב-2020-10-14. "De Boer sacked by Palace after 77 days". BBC Sport (באנגלית בריטית). נבדק ב-2020-10-14. Jackson, Jamie (2018-03-12). "José Mourinho attacks 'worst manager' Frank de Boer for Rashford comments". The Guardian (באנגלית בריטית). ISSN 0261-3077. נבדק ב-2020-10-14. רשמית: פרנק דה בור מונה למאמן נבחרת הולנד, באתר ONE‏, 23 בספטמבר 2020 https://twitter.com/OnsOranje/status/1409882205107769352?s=20